paragraph_text: Središnje mjesto na grbu zauzima štit, nad kojim je kruna, koja simbolizira Krunu Aragonije. Zelena podloga štita predstavlja biljni svijet otoka. Ovca, zastava i Knjiga Otkrivenja su simboli Svetog Ivana Krstitelja. Obrub štita se sastoji od nekoliko različitih elemenata: utvrda predstavlja Kastiliju, lav kraljevinu León, zastava Aragoniju i kraljevinu Siciliju, a križ Jeruzalemsko Kraljevstvo.